4. การประกอบธุรกิจของแต่ละสายผลิตภัณฑ์

  1. ลักษณะผลิตภัณฑ์หรือบริการ

  1.1 บริษัทฯประกอบธุรกิจให้บริการการรักษาพยาบาล ภายใต้ชื่อ โรงพยาบาลมหาชัย ,

โรงพยาบาลมหาชัย 2 , โรงพยาบาลมหาชัย 3 , โรงพยาบาลแม่กลอง
และโรงพยาบาลเพชรรัชต์ โรงพยาบาลทั้ง 5 แห่ง เป็นโรงพยาบาลประเภท โรงพยาบาลทั่วไป
(General Hospital) เปิดให้บริการตลอด 24 ชั่วโมง
มีลักษณะการให้บริการของสถานพยาบาลประเภทที่รับผู้ป่วยค้างคืน
(ตามกฎกระทรวงว่าด้วยลักษณะของสถานพยาบาล และลักษณะการให้บริการของสถานพยาบาล
พ.ศ. 2545) โดยแบ่งประเภทของผู้ป่วยเป็น 2 ประเภท ดังนี้

-   ผู้ป่วยนอก (Out Patient Department)

-   ผู้ป่วยใน (In Patient Department)

-   ธุรกิจของบริษัทฯ จะมีโรงพยาบาลมหาชัยเป็นโรงพยาบาลหลักด้านบุคลากรแพทย์เฉพาะทาง

และอุปกรณ์เครื่องมือทางการแพทย์
เพื่อเป็นศูนย์กลางการใช้ทรัพยากรร่วมกันและบริหารต้นทุนค่าใช้จ่ายให้เกิดประโยชน์สูงสุด
โรงพยาบาลมหาชัยจึงมีความโดดเด่นด้านศูนย์การแพทย์เฉพาะทางและคลินิกต่าง ๆหลากหลายสาขา
ดังนี้

-   ศูนย์หัวใจมหาชัย 24 ชั่วโมง

-   ศูนย์ระบบทางเดินอาหารและตับ

-   ศูนย์โรคไตและไตเทียม

-   ศูนย์ดูแลโรคเบาหวาน

-   ศูนย์ทันตกรรมและรากเทียม

-   ศูนย์ผิวหนังและความงาม

-   คลินิกตาและจอประสาทตา

-   คลินิกโรคเลือดและมะเร็ง

-   คลินิกอายุรกรรมสมองและประสาท

-   คลินิกโรคปอดและทางเดินหายใจ

-   คลินิกโรคระบบทางเดินปัสสาวะ

-   คลินิกศัลยกรรมกระดูกและข้อ

-   คลินิกจิตเวช

-   คลินิกโรคการนอนหลับ

-   สิทธิประโยชน์จากบัตรส่งเสริมการลงทุนของคณะกรรมการส่งเสริมการลงทุน ประเภทธุรกิจ -

สถานพยาบาล ในระหว่างปี พ.ศ.2535 -2537 คือ โรงพยาบาลมหาชัย,มหาชัย 2,แม่กลอง
และเพชรรัชต์ ส่วนโรงพยาบาลมหาชัย 3 ซึ่งก่อตั้งในปี พ.ศ. 2551
เนื่องจากทำเลที่ตั้งไม่ได้อยู่ในเขตนิคมอุตสาหกรรม
จึงไม่มีคุณสมบัติเข้าหลักเกณฑ์ที่จะขอรับบัตรส่งเสริมการลงทุนได้

  1.2 บริษัทย่อย แพทย์ไทย 88 ประกอบธุรกิจจัดซื้อยา,เวชภัณฑ์,วัสดุทางการแพทย์,เครื่องมือ

แพทย์ ให้กับโรงพยาบาลในเครือ และเพื่อจำหน่ายให้กับบุคคลภายนอกอื่น ๆ
นอกจากนี้ยังมีบริการรถเอกซเรย์และแล็บ ให้บริการตรวจสุขภาพนอกสถานที่
กับเป็นผู้บริหารงานห้องประชุมและงานจัดเลี้ยงของโรงพยาบาลมหาชัยด้วย

2. การตลาด และ ภาวะการแข่งขัน

2.1 การทำการตลาด

-   จุดเด่นในแผนการตลาด

-   บริษัทวางตำแหน่งทางการตลาดว่าเป็นศูนย์การแพทย์เฉพาะทาง ถึงแม้ว่าจะไม่

ครอบคลุมครบทุกสาขาของโรคเมื่อเทียบกับธุรกิจประเภทเดียวกันซึ่งเป็นโรงพยาบาลขนาดใหญ่ในกรุงเทพฯ
แต่ศูนย์ฯที่มีอยู่ก็เป็นสาขาเฉพาะทางที่มีความชำนาญและมีความโดดเด่น
ตอบโจทก์ความต้องการของคนไข้ได้เป็นอย่างดี เช่น โรคหัวใจ โรคทางเดินอาหาร
โรคระบบประสาท เป็นต้น

-   การกำหนดราคา ภายใต้ความสามารถในการให้บริการเทียบเท่ากับมาตรฐานเดียวกับ

โรงพยาบาลในเขตกรุงเทพฯ แต่ต้นทุนด้านสาธารณูปโภคสิ่งอำนวยความสะดวกที่น้อยกว่า
ทำให้ราคาค่าบริการถูกกำหนดในอัตราที่ต่ำกว่า

-   เครือข่ายการให้บริการและการพัฒนาระบบสารสนเทศ
    โรงพยาบาลในเครือที่มีอยู่ครอบคลุมพื้นที่การให้บริการตั้งแต่ด้านกรุงเทพฯใต้ สมุทรสาคร
    สมุทรสงคราม เพชรบุรี
    ทำให้สามารถใช้ประโยชน์จากบริหารจัดการด้านทรัพยากรทั้งด้านบุคลากรและทรัพย์สิน
    นอกจากนี้บริษัทฯมีการพัฒนาระบบสารสนเทศภายในองค์กรอย่างต่อเนื่องเพื่อเชื่อมโยงเครือข่ายทั้งหมด
    ซึ่งจะส่งผลให้สามารถใช้ฐานข้อมูลประกอบการให้บริการรักษาพยาบาลได้รวดเร็วและแม่นยำมากยิ่งขึ้น

-   กิจกรรมทางการตลาด
    ทั้งภายในและภายนอกสถานที่ถูกจัดขึ้นอย่างสม่ำเสมอ0เป็นประจำเดือนละ 1-2 ครั้ง
    กิจกรรมภายในสถานที่จะจัดตามวาระวันสำคัญต่าง ๆ เช่น วันเด็ก วันผู้สูงอายุ และวันโรคตับ
    เป็นต้น ส่วนกิจกรรมภายนอกสถานที่ในปีที่ผ่านมาส่วนใหญ่จะเป็นกิจกรรมออกบูธเชิงวิชาการ
    เช่น งานสัมมนาแพทย์,พยาบาลจังหวัดประจวบคีรีขันธ์
    งานสถาปนานายกสโมสรโรตารี่อำเภอกระทุ่มแบน เป็นต้น

-   ลักษณะลูกค้า

-   บริษัทและบริษัทในเครือ สามารถจัดแบ่งลูกค้าตามลักษณะของผู้ป่วย ดังนี้

    1. ผู้ป่วยเดินทางมาเอง (walk-in)

    2. แพทย์แนะนำมา

    3. บริษัทของผู้ป่วยได้ทำสัญญาการรักษาพยาบาลไว้กับโรงพยาบาล

    4. ผู้ป่วยจากการส่งต่อจากเครือข่าย

    5. ผู้ป่วยจากสำนักงานประกันสังคม (เฉพาะโรงพยาบาลมหาชัย,มหาชัย 2 และมหาชัย 3)

  6. ผู้ป่วยจากสำนักงานประกันสุขภาพแห่งชาติ (เฉพาะโรงพยาบาลมหาชัย)

  7. ผู้ป่วยตามสิทธิสวัสดิการข้าราชการ (เฉพาะโรงพยาบาลมหาชัย)

-   ลูกค้ารายใหญ่ที่มีการให้บริการเกินกว่าร้อยละ 30 ของรายได้ค่าบริการรวม
    หากคำนวณจากยอดรายได้รวม ไม่มีลูกค้ารายใหญ่ที่ให้บริการเกินร้อยละ 30
    แต่หากคำนวณแยกเป็นรายบริษัทจะมีโรงพยาบาลมหาชัย 2 และโรงพยาบาลมหาชัย 3
    ที่มีรายได้จากสำนักงานประกันสังคมเกินร้อยละ 30 จากยอดรายได้รวมของบริษัท

-   ส่วนการจัดจำหน่ายของบริษัทย่อย บริษัท แพทย์ไทย 88 จำกัด นั้น ดำเนินการโดย

    จัดตั้งสำนักงานขึ้นในกรุงเทพมหานคร ทำการจัดซื้อยาและเวชภัณฑ์ตามคำสั่งซื้อ
    และจัดรถส่งยาและเวชภัณฑ์โดยตรงให้กับโรงพยาบาลในเครือ โรงพยาบาลและคลินิกอื่น ๆ

-   กลุ่มลูกค้าเป้าหมาย

-   โรงพยาบาลมหาชัย ได้แก่ ประชาชนทั่วไปในเขตจังหวัดสมุทรสาคร, สมุทรสงคราม,

เพชรบุรี, ราชบุรี และประจวบคีรีขันธ์ ,ลูกค้ากลุ่มโรงงานอุตสาหกรรมซึ่งทำ Contract
กับโรงพยาบาล และลูกค้าตามสัญญากับสำนักงานประกันสังคมและสำนักงานประกันสุขภาพแห่งชาติ

-   โรงพยาบาลมหาชัย 2 ได้แก่ ลูกค้าตามสัญญากับสำนักงานประกันสังคมกลุ่มโรงงาน

อุตสาหกรรม , หมู่บ้านจัดสรร และประชาชนทั่วไปในเขตอ้อมน้อย,สามพราน และเขตอื่น ๆ
ในจังหวัดนครปฐม รวมถึงอำเภอที่อยู่กรุงเทพฯใต้ เช่น หนองแขม บางแค เป็นต้น
และลูกค้ากลุ่มโรงงานอุตสาหกรรมซึ่งทำ Contract กับโรงพยาบาล

-   โรงพยาบาลแม่กลอง ได้แก่ ประชาชนทั่วไปในเขตจังหวัด

-   โรงพยาบาลเพชรรัชต์ ได้แก่ ประชาชนทั่วไปในจังหวัด ครอบคลุมถึงอำเภอหัวหิน

จังหวัดประจวบคีรีขันธ์ และนักท่องเที่ยวที่เดินทางไปและกลับจากจังหวัดทางภาคใต้

-   โรงพยาบาลมหาชัย 3 ได้แก่
    ลูกค้าตามสัญญากับสำนักงานประกันสังคมจากกลุ่มโรงงานอุตสาหกรรมในเขตจังหวัดสมุทรสาครและสมุทรสงคราม

-   บริษัทแพทย์ไทย 88 จำกัด ได้แก่ ลูกค้าหลักคือกลุ่มบริษัทในเครือ โรงพยาบาลใน

เขตภูมิภาคใกล้เคียง คลินิกต่าง ๆ โรงงาน โรงเรียน และ บริษัทห้างร้านต่าง ๆ

  2.2 ภาวะการแข่งขัน

-   สภาพการแข่งขันโดยรวม

-   กับโรงพยาบาลเอกชน เมื่อเปรียบเทียบจากขนาดของโรงพยาบาลกับคู่แข่งโรงพยาบาล

เอกชนที่มีอยู่ในพื้นที่ใกล้เคียง
บริษัทมีศักยภาพด้านการรักษาจากกลุ่มแพทย์ที่มีความสามารถและประสบการณ์
กับการลงทุนในเครื่องมือแพทย์ที่มีการพัฒนาเทคโนโลยีอย่างต่อเนื่องตลอดเวลา
ส่งผลให้ภาพลักษณ์โดดเด่นและได้เปรียบคู่แข่งในพื้นที่เดียวกัน

-   กับโรงพยาบาลภาครัฐ ในช่วงเวลาที่ผ่านมาการพัฒนาโครงการพื้นฐานด้านสาธารณสุข

มีการขยายตัวค่อนข้างต่ำ จำนวนโรงพยาบาลสร้างใหม่มีจำนวนน้อย แต่ในขณะเดียวกันตั้งแต่ปี
พ.ศ. 2545
เป็นต้นมาจำนวนประชากรที่เข้ารับการรักษากลับเพิ่มมากขึ้นตามนโยบายโครงการประกันสุขภาพถ้วนหน้า
จำนวนสถานพยาบาลให้บริการด้านสาธารณสุขที่มีอยู่จึงไม่สามารถรองรับตามปริมาณผู้มาใช้บริการ
ประกอบกับกลุ่มผู้มีสิทธิตามบัตรทองที่เข้ารับการรักษา ส่วนใหญ่เป็นผู้สูงอายุมีโรคประจำตัวเรื้อรัง
และวัยเด็กซึ่งมีภูมิคุ้มกันโรคต่ำ จึงต้องมีความถี่ในการเข้ารับบริการรักษาพยาบาลมากกว่าคนวัยอื่น
ๆ
ความไม่สมดุลระหว่างผู้ให้บริการและผู้รับบริการทำให้เกิดความแตกต่างระหว่างคุณภาพการให้บริการของโรงพยาบาลภาครัฐกับโรงพยาบาลเอกชน
จึงเป็นโอกาสของโรงพยาบาลเอกชนในการเป็นทางเลือกด้านการให้บริการทดแทนสิ่งที่โรงพยาบาลภารรัฐไม่สามารถให้บริการได้
ทั้งด้านความรวดเร็ว, ความสะดวก
รวมถึงแพทย์บางส่วนจากโรงพยาบาลภาครัฐและโรงเรียนแพทย์ได้ย้ายมาทำงานเป็นแพทย์ประจำและแพทย์ที่ปรึกษาในภาคเอกชน

ภาครัฐจึงได้จัดตั้งแนวคิดความร่วมมือที่ให้เอกชนมีส่วนร่วมในการลงทุนในโครงการภาครัฐ
(Public-Private Partnership - PPP) เปิดโอกาสการพัฒนาบริการด้านสุขภาพร่วมกัน และ
เพื่อประสานประโยชน์ใช้ทรัพยากรร่วมกันระหว่างภาครัฐและเอกชน
ความร่วมมือที่ได้ดำเนินการแล้ว ซึ่งบริษัทได้เข้าร่วม ได้แก่
การเป็นสถานพยาบาลในสังกัดของสำนักงานประกันสุขภาพแห่งชาติ
เป็นหน่วยบริการรับส่งต่อเฉพาะด้านโรคหัวใจและหลอดเลือดสมอง
และเป็นหน่วยบริการรับข้าราชการและบุคคลในครอบครัวเข้ารับการรักษาพยาบาลตามสิทธิฯของข้าราชการตามโครงการของสำนักงานประกันสุขภาพแห่งชาติ
ทั้งนี้โดยมีค่าตอบแทนที่ได้รับจะเป็นระบบเหมาจ่าย ซึ่งในขณะที่บริษัทมีการบริหารจัดการแบบธุรกิจ
ดังนั้น ถึงแม้ภายใต้มาตรฐานการรักษาเดียวกันกับลูกค้าทั่วไป
แต่คุณภาพการให้บริการด้านความสะดวกหรือสิ่งอำนวยความสะดวกต่าง ๆ จะถูกลดระดับลง
แต่ทั้งนี้ก็อยู่ภายใต้มาตรฐานตามกำหนดระเบียบและข้อบังคับของสำนักงานฯ

-   ข้อได้เปรียบและเสียเปรียบ

  ข้อได้เปรียบ

-   ทำเลที่ตั้ง โรงพยาบาลในเครือข่ายทั้งหมดตั้งอยู่ถนนทางหลวงแผ่นดินสาย เพชรเกษม

  ตั้งแต่กรุงเทพใต้ช่วงหนองแขม พุทธมณฑล เชื่อมต่อมายังถนนพระราม 2 จังหวัดสมุทรสาคร
  สมุทรสงคราม ราชบุรี นครปฐม เพชรบุรี ประจวบคีรีขันธ์

-   ความสามารถในการรักษาพยาบาล ความพร้อมทั้งด้านบุคลากรและเครื่องมือแพทย์ที่

  ค่อนข้างสมบูรณ์ที่ทันสมัยเนื่องจากมีการลงทุนในด้านเครื่องมือฯอย่างต่อเนื่อง
  เมื่อเทียบกับโรงพยาบาลคู่แข่งในบริเวณเดียวกัน

-   ภาพลักษณ์ ภายใต้ชื่อโรงพยาบาลมหาชัย มีชื่อเสียงเป็นที่ยอมรับและเชื่อถือ
    ซึ่งเป็นข้อได้เปรียบและจุดเด่นสำคัญในการตัดสินใจเลือกมาใช้บริการ

  ข้อเสียเปรียบ

-   ระยะทางไม่ไกลจากกรุงเทพฯ
    บริษัทฯซึ่งเป็นโรงพยาบาลหลักตั้งอยู่บนทางหลวงแผ่นดินหมายเลข 35 ช่วงถนนพระราม 2
    ประมาณกิโลเมตรที่ 30
    ส่วนโรงพยาบาลในเครือที่ไกลจากกรุงเทพฯมากที่สุดคือโรงพยาบาลเพชรรัชต์
    ตั้งอยู่บนถนนเพชรเกษมประมาณกิโลเมตรที่ 120 ดังนั้น
    ลูกค้าส่วนหนึ่งก็เดินทางไปใช้บริการกับโรงพยาบาลในเขตกรุงเทพฯ

-   ระเบียบข้อบังคับแพทยสภาว่าด้วยการรักษาจริยธรรมแห่งวิชาชีพเวชกรรม
    ในเรื่องการปฏิบัติตนเกี่ยวกับสถานพยาบาล
    ทำให้การทำประชาสัมพันธ์และการจัดกิจกรรมทางการตลาดมีข้อจำกัด

-   คู่แข่ง

-   โรงพยาบาลมหาชัย กลุ่มส่วนแบ่งตลาดที่เสียไปแบ่งเป็น 2 กลุ่ม คือ กลุ่มบนซึ่งใช้

บริการโรงพยาบาลเอกชนในกรุงเทพฯ จากความผันผวนทางการเมืองและเศรษฐกิจ
ส่งผลต่อปัจจัยพื้นฐานสำคัญในการดำรงชีวิตคือการมีงานทำและมีรายได้
ความกังวลเกี่ยวกับค่าใช้จ่ายทำให้พฤติกรรมการใช้จ่ายเปลี่ยนแปลงไปโดยเฉพาะในส่วนของสุขภาพ
ประชาชนเลือกใช้บริการด้านสุขภาพที่เหมาะสมกับรายได้
ทำให้กลุ่มนี้บางส่วนหันมาใช้บริการโรงพยาบาลเอกชนในพื้นที่เพิ่มขึ้น
กลุ่มกลางถึงล่างจะใช้บริการโรงพยาบาลในท้องที่และของภาครัฐ
โรงพยาบาลมหาชัยได้ยึดหลักในการดำเนินงานอย่างแน่วแน่ โดยได้ใช้กลยุทธการแข่งขัน
ในเชิงคุณภาพการให้บริการที่สะดวกรวดเร็วกว่า
รวมถึงเน้นการสร้างความแตกต่างในการรักษาที่ถูกต้องทางการแพทย์มีความพร้อมของแพทย์ผู้เชี่ยวชาญหลากหลายสาขา
และทีมแพทย์ที่สามารถรองรับผู้ป่วยฉุกเฉินตลอด 24 ชม.
มีอุปกรณ์การแพทย์ที่ทันสมัยเหนือชั้นกว่าคู่แข่งขัน
และการวางตำแหน่งของโรงพยาบาลว่าเป็นผู้นำการรักษาโรคเฉพาะด้านในเขต 5

-   โรงพยาบาลมหาชัย 2 ซึ่งได้เปรียบในเรื่องของทำเลที่ตั้ง เนื่องจากตั้งอยู่ใจกลางเขต

อุตสาหกรรม มีจำนวนโรงงาน และสถานประกอบการต่าง ๆ จำนวนมาก
รวมถึงแหล่งชุมชนที่อยู่อาศัยของคนชั้นกลางจำนวนมากเช่นกัน แม้จะมีโรงพยาบาลเอกชนอื่น
เป็นคู่แข่งขันอยู่ห่างจากกันไม่มาก แต่ในเชิงการแข่งขันแล้วโรงพยาบาลมหาชัย 2 มีข้อได้เปรียบ
โดยเฉพาะในด้านต้นทุนและมีเครือข่ายคอยให้ความช่วยเหลือ และความพร้อมที่มากกว่า
ทั้งในด้านบุคลากรทางการแพทย์ แพทย์ผู้เชี่ยวชาญเฉพาะสาขา และอุปกรณ์การแพทย์ที่ครบ
สมบูรณ์กว่า รวมถึงทางด้านการให้บริการการต้อนรับ และการเอาใจใส่ ทำให้ลูกค้ามีความเชื่อมั่น
และมาใช้บริการเป็นจำนวนมาก

-   โรงพยาบาลแม่กลอง เป็นโรงพยาบาลเอกชน แห่งเดียวในจังหวัดสมุทรสงคราม
    ตลาดมีขนาดเล็กและค่อนข้างจำกัด มีการแข่งขันที่ไม่รุนแรง
    ประชาชนส่วนใหญ่ประกอบอาชีพทางด้านเกษตรกรรม การประมง
    ซึ่งมักจะใช้บริการของโรงพยาบาลของรัฐ แต่โรงพยาบาลแม่กลอง
    จะเป็นอีกทางเลือกหนึ่งของผู้มีฐานะทางการเงิน ที่ต้องการความสะดวกรวดเร็ว
    รวมถึงความเอาใจใส่ของแพทย์

-   โรงพยาบาลเพชรรัชต์ เป็นโรงพยาบาลเอกชนที่มีภาพลักษณ์โดดเด่นกว่าโรงพยาบาลคู่แข่ง
    เนื่องจากมีการแก้ไขปัญหาทั้งด้านการเงินและระบบการบริหารจัดการภายในในระยะเวลาอันรวดเร็ว
    ด้วยความพร้อมทั้งด้านสถานที่, บุคลากร และเครื่องมือทางการแพทย์
    ส่งผลให้มีความน่าเชื่อถือแก่คนในพื้นที่ และผลประกอบการยอดขายเติบโตมาโดยตลอด

-   โรงพยาบาลมหาชัย 3 เปิดให้บริการเต็มพื้นที่เมื่อปี 2553
    ก่อตั้งขึ้นโดยมีวัตถุประสงค์เพื่อให้บริการตรวจรักษาผู้ประกันตนของสำนักงานประกันสังคม
    นับเป็นโรงพยาบาลต้นแบบของโรงพยาบาลประกันสังคมแห่งแรกและแห่งเดียวของประเทศ
    เน้นการตรวจรักษาด้านอายุรกรรม ศัลยกรรม และนรีเวชกรรม ระบบทุติยภูมิ (Secondary
    care) ส่วนผู้ป่วยอื่นที่เกี่ยวข้องกับหัตถการการผ่าตัดหรือการรักษาเฉพาะทาง
    หรือกลุ่มผู้ป่วยหนักที่มีความเสี่ยงสูง (Grade 3-4 ขึ้นไป)
    จะส่งต่อไปรักษาที่โรงพยาบาลมหาชัย คู่แข่งของโรงพยาบาลมหาชัย 3
    จะเป็นโรงพยาบาลจังหวัด

3. การจัดหาผลิตภัณฑ์หรือบริการ
3.1 กำลังการผลิต

+------------------------+--------+--------+--------+-------+--------+
| ควา                    | รพ     | รพ     | รพ.    | รพ.เพ | รพ     |
| มสามารถในการรักษาพยาบาล | .มหาชัย | .มหาชัย | แม่กลอง | ชรรัชต์ | .มหาชัย |
|                        |        | 2      |        |       | 3      |
+------------------------+--------+--------+--------+-------+--------+
| -   คนไข้นอก            |        |        |        |       |        |
+------------------------+--------+--------+--------+-------+--------+
| จำนวนห้องตรวจ           | 36     | 28     | 7      | 20    | 15     |
+------------------------+--------+--------+--------+-------+--------+
| ความสามาร              | 5      | 4      | 1      | 29    | 2      |
| ถในการรักษาพยาบาล/ราย/ปี | 25,600 | 08,800 | 02,200 | 2,000 | 19,000 |
+------------------------+--------+--------+--------+-------+--------+
| จำน                    | 1      | 3      | 29,621 | 4     | 2      |
| วนคนไข้ที่เข้ารับการรักษาจริง | 30,425 | 89,142 |        | 5,385 | 11,646 |
+------------------------+--------+--------+--------+-------+--------+
| อัตราการใช้กำลังการผลิต    | 25     | 95     | 29     | 16    | 97     |
| (%)                    |        |        |        |       |        |
+------------------------+--------+--------+--------+-------+--------+
| ควา                    | รพ     | รพ     | รพ.    | รพ.เพ | รพ     |
| มสามารถในการรักษาพยาบาล | .มหาชัย | .มหาชัย | แม่กลอง | ชรรัชต์ | .มหาชัย |
|                        |        | 2      |        |       | 3      |
+------------------------+--------+--------+--------+-------+--------+
| -   คนไข้ใน             |        |        |        |       |        |
+------------------------+--------+--------+--------+-------+--------+
| จำนวนเตียงคนไข้ทั้งหมด     | 180    | 120    | 60     | 100   | 100    |
+------------------------+--------+--------+--------+-------+--------+
| จำ                     | 180    | 120    | 45     | 100   | 100    |
| นวนเตียงคนไข้ที่เปิดให้บริการ |        |        |        |       |        |
+------------------------+--------+--------+--------+-------+--------+
| ความส                  | 65,700 | 43,800 | 16,425 | 3     | 36,500 |
| ามารถในการรักษาพยาบาล/ปี |        |        |        | 6,500 |        |
+------------------------+--------+--------+--------+-------+--------+
| จ                      | 19,973 | 34,165 | 4,263  | 9,446 | 14,281 |
| ำนวนวันที่เข้ารับการรักษาจริง |        |        |        |       |        |
+------------------------+--------+--------+--------+-------+--------+
| อัตราการใช้กำลังการผลิต    | 31     | 78     | 26     | 26    | 39     |
| (%)                    |        |        |        |       |        |
+------------------------+--------+--------+--------+-------+--------+

หมายเหตุ.- โรงพยาบาลมหาชัย ทยอยปรับปรุงพื้นที่ให้บริการภายในอาคาร

3.2 การจัดหาวัตถุดิบ

บริษัทและโรงพยาบาลในเครือทั้งหมดได้สั่งซื้อยา เวชภัณฑ์และพัสดุต่าง ๆ จากบริษัทย่อยบริษัท
แพทย์ไทย 88 จำกัด
ซึ่งเป็นการสั่งซื้อแบบรวมศูนย์และกระจายสินค้าไปอีกทอดหนึ่งเพื่อสร้างอำนาจในการต่อรอง
จึงทำให้ได้ต้นทุนในราคาที่ต่ำลง
ระบบการจัดซื้อดังกล่าวยังได้ประโยชน์ในการบริหารจัดการด้านสต๊อกสินค้าคงคลังด้วย
และนอกจากการสั่งซื้อดังกล่าวข้างต้นแล้ว บริษัทฯยังได้ร่วมกับพันธมิตรโรงพยาบาลอื่น ๆ
ในการร่วมจัดการประมูลยาและเวชภัณฑ์ด้วย

ประเภทยาที่สั่งซื้อแบ่งได้เป็น 2 ประเภท คือ ยาที่ผลิตจากโรงงานภายในประเทศ
ซึ่งมีแนวโน้มราคาถูกลง
เนื่องจากภาวะการแข่งขันสูงจากปริมาณความต้องการของโรงพยาบาลรัฐตามโครงการหลักประกันสุขภาพแห่งชาติ
ยาอีกประเภทหนึ่งคือยานำเข้าจากต่างประเทศ
ซึ่งโรคบางโรคก็จำเป็นต้องใช้ยานำเข้าจากต่างประเทศในการรักษา เช่น มะเร็ง หัวใจ เป็นต้น
เป็นยาต้นแบบซึ่งมีค่าใช้จ่ายในการวิจัยและคิดค้น
และได้จดลิขสิทธิ์จึงได้รับความคุ้มครองตามกฎหมาย ไม่มีคู่แข่ง จึงเป็นยาที่ราคาขายสูง
แม้แต่ยาที่ผลิตภายในประเทศส่วนผสมบางชนิดก็ต้องนำเข้าจากต่างประเทศก็มีราคาสูงเช่นกัน

การพึ่งพิงการซื้อวัตถุดิบจากบุคคลภายนอกเกินกว่าร้อยละ 30 ของยอดซื้อ
บริษัทฯสั่งซื้อจากโรงงานผู้ผลิตและตัวแทนจำหน่ายต่าง ๆ ภายในประเทศ
โดยในแต่ละเดือนได้จ่ายชำระค่าสินค้าแก่เจ้าหนี้การค้าไม่ต่ำกว่า 150-200 ราย
และแต่ละรายไม่เกินกว่าร้อยละ 30 ของยอดซื้อรวม

3.3 ผลกระทบต่อสิ่งแวดล้อมจากกระบวนการผลิต

การบำบัดน้ำเสีย โรงพยาบาลมีการควบคุมการระบายน้ำทิ้งตามมาตรฐานของ พระราช -

บัญญัติส่งเสริมการรักษาคุณภาพสิ่งแวดล้อมแห่งชาติ พ.ศ.2535
มีตารางการบำรุงรักษาภายในทุกเดือน
และตรวจสอบคุณภาพน้ำทิ้งที่ผ่านการบำบัดแล้วโดยผู้ชำนาญการภายนอกทุก 3 เดือนอย่างสม่ำเสมอ
และค่าที่ตรวจได้ก็อยู่ในมาตรฐานที่กำหนด

  การกำจัดขยะวัสดุของเสียอันตราย จัดให้มีการฝึกอบรมเจ้าหน้าที่ที่เกี่ยวข้องกับการสัมผัส,

จัดเก็บ, เคลื่อนย้าย และการใช้วัสดุของเสียอันตราย
รวมถึงการทิ้งขยะแยกประเภทขยะทั่วไปและขยะติดเชื้อ ให้ถูกวิธีแก่ผู้เกี่ยวข้อง
รวมถึงติดตามประเมินผลอย่างสม่ำเสมอ

  มาตรฐานคุณภาพด้านการอนุรักษ์สิ่งแวดล้อมแก่ชุมชน ผ่านการตรวจสอบ ตามเงื่อนไขของ

สมาชิกสถานพยาบาลในสังกัดของสำนักงานประกันสังคม และสาธารณสุขจังหวัด

ผ่านการตรวจสภาพอาคารตาม มาตรา 32 ทวิ ว่าด้วยพระราชบัญญัติควบคุมอาคาร พ.ศ.2522
(อาคารสูงตั้งแต่ 23 เมตรขึ้นไป/อาคารขนาดใหญ่พิเศษ) พื้นที่ใช้งานรวมตั้งแต่ 10,000
ตารางเมตรขึ้นไป

3.4 การรับรองคุณภาพสถานพยาบาล (HA)

โรงพยาบาลในเครือทั้งหมดมีนโยบายการพัฒนาคุณภาพการให้บริการ
เพื่อยกระดับคุณภาพการให้บริการของโรงพยาบาล
และเพื่อตอบสนองความต้องการของลูกค้าให้ได้รับความพึงพอใจสูงสุด
โดยเริ่มต้นการพัฒนาภายใต้ข้อกำหนดของ ISO
จนปัจจุบันได้พัฒนาคุณภาพตามแนวทางการรับรองคุณภาพมาตรฐานโรงพยาบาล HA ( Hospital
Accreditation ) โรงพยาบาลมหาชัย และมหาชัย 2 ได้รับการรับรองคุณภาพแล้ว
ส่วนโรงพยาบาลมหาชัย 3 ผ่านระดับการพัฒนาบันไดขั้นที่ 2

3.5 มาตรฐานการรับรองความปลอดภัยและพัฒนาคุณภาพของการบริการสุขภาพในระดับสากล JCI
(Joint Commission International) ตั้งแต่ปี พ.ศ. 2553
โรงพยาบาลมหาชัยอยู่ในขั้นตอนฝึกอบรมเพื่อเตรียมเข้าสู่มาตรฐาน JCI
โดยมีเป้าหมายที่จะให้ได้รับการรับรองฯภายในปี 2555 แต่ในปี พ.ศ. 2554
มีการปรับเปลี่ยนโดยขยายระยะเวลาตามแผนงานออกไปก่อน โดยจะนำ แนวทางตาม Patient
Safety Goal จาก JCI มาผสมผสานเข้ากับส่วนของ HA Reaccredit